# data[].attributes.headline
การแบ่งเชลล์มีกี่ชนิด

# data[].attributes.subject
การแบ่งเชลล์มีกี่ชนิด

# data[].attributes.attachment_link.description
Be heard, collaborate, and share ideas—make meetings and classes more engaging with real conversations.

# data[].attributes.headline
จุดประสงค์การเ

# data[].attributes.body
จุดประสงค์การเรียนรู้ (จุดประสงค์เชิงพฤติกรรมเพื่อให้บรรลุตามตัวชี้วัด)

ด้านพุทธิพิสัย

1.      อธิบายลักษณะโครโมโซมของเพศชายและเพศหญิง

2.      อธิบายความแตกต่างของการแบ่งเซลล์แบบไมโทซิสและไมโอซิส

ด้านทักษะพิสัย

3.      แยกความแตกต่างระหว่างโครโมโซมเพศชายและเพศหญิง

ด้านจิตพิสัย

4.      นักเรียนสามารถนำความรู้เรื่องโครโมโซมเพศไปใช้ในชีวิตประจำวันได้

# data[].attributes.headline
1) ขั้นสร้างคว

# data[].attributes.body
1) ขั้นสร้างความสนใจ

1) ครูเชื่อมโยงเข้าเนื้อหาโครโมโซมด้วยการถามทบทวนความรู้โดยใช้คำถาม

- นักเรียนคิดว่าสิ่งมีชีวิตแต่ละชนิดจะมีโครโมโซมเท่ากันหรือแตกต่างกัน (สิ่งมีชีวิตต่างชนิดกันจะมีจำนวนโครโมโซมแตกต่างกัน แต่สิ่งมีชีวิตชนิดเดียวกันจะมีจำนวน โครโมโซมเท่ากันเสมอและมีจำนวนคงที่ในทุก ๆ รุ่น และจำนวนโครโมโซมไม่มีความสัมพันธ์กับขนาดของสิ่งมีชีวิต)

- จำนวนโครโมโซมมีความสัมพันธ์กับขนาดของสิ่งมีชีวิตหรือไม่ อย่างไร (ไม่มีความสัมพันธ์กัน สิ่งมีชีวิตขนาดเล็กอาจมีจำนวนโครโมโซมมากกว่าสิ่งมีชีวิตขนาดใหญ่ เช่น มนุษย์มีโครโมโซม 46 แท่ง ส่วนปลาดุกด้านมีโครโมโซม 104 แท่ง)

2) ขั้นสำรวจและค้นหา

1) ครูมอบหมายให้นักเรียนแต่ละกลุ่มทำการทดลองหาคำตอบจากกิจกรรมที่ 2.5 เรื่อง โครโมโซมใน เซลล์ร่างกายของมนุษย์เป็นอย่างไร โดยมีวิธีการ ดังนี้

- ให้นักเรียนแต่ละกลุ่ม จับคู่เหมือนของโครโมโซม แยกเพศชายและเพศหญิง

- เปรียบเทียบลักษณะของ โครโมโซมเพศชายและหญิง แยกคู่โครโมโซมที่แตกต่างกันของเพศชายและหญิงมาวางเป็นคู่สุดท้าย

- ครูให้นักเรียนแต่ละกลุ่มอภิปรายผลการจับคู่ของโครโมโซมเพศชายและหญิง ว่ามีความแตกต่างกันอย่างไร

2) ครูมอบหมายให้นักเรียนแต่ละกลุ่มทำการทดลองหาคำตอบจากกิจกรรมที่ 2.6 เรื่อง การแบ่งเซลล์แต่ละแบบแตกต่างกันอย่างไร โดยมีวิธีการดังนี้

- ให้นักเรียนสังเกตและเปรียบเทียบแผนภาพการแบ่งเซลล์แบบที่ 1 (แบ่งแบบไมโทซิส) และแบบที่ 2 (แบ่งแบบไมโอซิส)

- ให้นักเรียนวาดภาพจำนวนโครโมโซมของเซลล์ใหม่ที่เกิดจากการรวมกันของเซลล์ 2 เซลล์ที่ได้จากการแบ่งเซลล์แบบที่ 1 และ 2

- ครูให้นักเรียนแต่ละกลุ่มนำเสนอผลการทำกิจกรรมและอภิปรายว่าการแบ่งเซลล์แบบใด เป็นการแบ่งเซลล์เพื่อสร้างเซลล์สืบพันธุ์

3) ครูให้นักเรียนแต่ละกลุ่มนำเสนอผลการทำกิจกรรม ตอบคำถามท้ายกิจกรรมและร่วมกันสรุปผลของกิจกรรม

3) ขั้นอธิบายและลงข้อสรุป

1) นักเรียนและครูร่วมกันอภิปรายและหาข้อสรุปจากการปฏิบัติกิจกรรม 2.5 โดยใช้คำถาม ดังนี้

- โครโมโซมในเซลล์ร่างกายของมนุษย์เพศชายและเพศหญิงมีจำนวนเท่ากันหรือไม่ อย่างไร   (มีจำนวนเท่ากัน คือ 46 แท่ง หรือ 23 คู่)

- โครโมโซมในเซลล์ร่างกายของมนุษย์เพศชายและเพศหญิงเหมือนหรือแตกต่างกันอย่างไร   (โครโมโซมของมนุษย์เพศชายและเพศหญิงมีลักษณะที่เหมือนกัน 22 คู่ และมีลักษณะ แตกต่างกัน 1 คู่ โดยคู่ที่ 23 ของเพศชายจะเป็น XY เพศหญิงเป็น XX)

2) นักเรียนและครูร่วมกันอภิปรายและหาข้อสรุปจากการปฏิบัติกิจกรรม 2.6 โดยใช้คำถาม ดังนี้

- จำนวนเซลล์และโครโมโซมของเซลล์ใหม่ที่ได้จากการแบ่งเซลล์แบบที่ 1 และแบบที่ 2 แตกต่างกันอย่างไร (เซลล์ตั้งต้นมีโครโมโซม 2 แท่ง การแบ่งเซลล์แบบที่ 1 ได้เซลล์ใหม่ 2 เซลล์ที่มีจำนวนโครโมโซม เป็น 2 แท่งเท่ากับเซลล์ตั้งต้น แต่การแบ่งเซลล์แบบที่ 2 ได้เซลล์ใหม่ 4 เซลล์ที่มีจำนวนโครโมโซมเป็น 1 แท่ง ลดลงเป็นครึ่งหนึ่งของเซลล์ตั้งต้น)

- การสืบพันธุ์แบบอาศัยเพศซึ่งมีการรวมกันของเซลล์สืบพันธุ์ ทำให้จำนวนโครโมโซมของลูกเท่ากับ พ่อแม่ ควรมีการแบ่งเซลล์แบบใด เพราะเหตุใด (ควรมีการแบ่งเซลล์แบบที่ 2 กล่าวคือ เซลล์สืบพันธุ์มีจำนวนโครโมโซมลดลงครึ่งหนึ่ง เมื่อเซลล์ สืบพันธุ์ของพ่อและแม่มารวมตัวกันจึงจะได้ลูกที่มีจำนวนโครโมโซมเท่ากับพ่อแม่)

4) ขั้นขยายความรู้

1) ครูอธิบายความรู้เรื่องโครโมโซมเพิ่มเติม ฮอมอโลกัสโครโมโซม คือ โครโมโซมคู่เหมือน โดยเพศชายมีฮอมอโลกัสโครโมโซมจำนวน 22 คู่ ได้แก่ คู่ที่ 1-22 ส่วนเพศหญิงมีฮอมอโลกัส โครโมโซมจำนวน 23 คู่ ได้แก่ คู่ที่ 1-23

5) ขั้นประเมิน

1) ครูให้นักเรียนแต่ละคนพิจารณาว่าจากหัวข้อที่เรียนมาและการปฏิบัติกิจกรรม มีส่วนใดบ้างที่ยังไม่เข้าใจหรือยังมีข้อสงสัย ถ้ามีครูช่วยอธิบายเพิ่มเติมให้นักเรียนเข้าใจ

2) นักเรียนร่วมกันประเมินการปฏิบัติกิจกรรมกลุ่มว่ามีปัญหาหรืออุปสรรคใดและได้มีการแก้ไขอย่างไรบ้าง

ขั้น